Document ID: 32001R1592

Ir-Regolament tal-Kummissjoni (KE) Nru 1592/2001
tat-2 ta’ Awissu 2001
li jikkorreġi r-Regolamenti (KE) Nru 562/2000 u (KE) Nru 690/2001 fis-settur tal-laħam taċ-ċanga
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbikixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq fil-laħam taċ-ċanga u l-vitella [1], kif l-aħħar emendat bir-Regolament (KE) Nru 1512/2001 [2] u b’mod partikolari l-Artikolu 38(2) u l-Artikolu 47(8) tiegħu,
Billi:
(1) Ir-Regolament tal-Kummissjoni (KE) Nru 562/2000 [3], kif l-aħħar emendat bir-Regolament (KE) Nru 1082/2001 [4], jistabbilixxi regoli ddettaljati sabiex jiġi applikat ir-Regolament (KE) Nru 1254/1999 rigward ix-xiri għall-ħażna tal-laħam taċ-ċanga. B’mod partikolari, l-Artikolu 17 tar-Regolament (KE) Nru 562/2000 jistabbilixxi l-kondizzjonijiet li għandhom jintlaħqu għall-offerti.
(2) Ir-Regolament tal-Kummissjoni (KE) Nru 690/2001 tat-3 ta’ April 2001 dwar miżuri speċjali ta’ appoġġ rigward is-suq fis-settur tal-laħam taċ-ċanga [5] jipprovdi għax-xiri bl-offerta ta’ ċerti kwalitajiet ta’ laħam ċanga. B’mod partikolari, l-Anness II ma’ dan ir-Regolament jistabbilixxi l-kondizzjonijiet li jridu jintlaħqu għall-offerti.
(3) L-Artikolu 11(5)(ċ) tar-Regolament (KE) Nru 562/2000 u l-Anness II mar-Regolament (KE) Nru 690/2001 fihom żbalji tal-lsien fil-verżjoni Ingliża. Iż-żewġ Regolamenti interessati għandhom għalhekk jiġu emendati kif jixraq.
(4) Il-miżuri pprovduti f’dan ir-Regolament huma skond l-opinjoni tal-Kumitat Maniġerjali tal-Laħam taċ-Ċanga u tal-Vitella,
ADDOTTAT DAN IR-REGOLAMENT:
L- Artikolu 1
Fl-Artikolu 11(5)(ċ) tar-Regolament (KE) Nru 562/2000, il-kliem "id-data tal-għeluq" għandu jinbidel bil-kliem "il-limitu taż-żmien":
L- Artikolu 2
Fil-punt 5 (ċ) ta’ "L-OFFERTI" fl-Anness II mar-Regolament (KE) Nru 690/2001, il-kliem "id-data tal-għeluq" għandu jinbidel bil-kliem "il-limitu taż-żmien":
L- Artikolu 3
Dan ir-Regolament għandu jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta’ Awissu 2001.

Labels: 3
18
17